OpenLLM-France/wikimedia huggingface dataset:
# Dítxnia

Dítxnia (en rus: Дичня) és un poble de l'óblast d'Oriol, a Rússia, segons el cens del 2010 tenia vuit habitants. Pertany al districte municipal de Verkhóvie.

## Referències

* ↑ «Орловская область. Общая площадь земель муниципального образования. ФСГС». Arxivat de l'original el 2016-03-06. [Consulta: 3 desembre 2018].
* ↑ «Закон Орловской области от 19 ноября 2004 года № 446-ОЗ «О статусе, границах и административных центрах муниципальных образований на территории Верховского района Орловской области»». Arxivat de l'original el 2018-09-12. [Consulta: 12 setembre 2018].
* ↑ «История Верховского района на сайте областной администрации». Arxivat de l'original el 2018-04-01. [Consulta: 22 maig 2011].
# High-Bandwidth Digital Content Protection

HDCP acrònim de High-Bandwidth Digital Content Protection, que vol dir Protecció de Continguts Digitals en Gran Amplada de banda, és una especificació desenvolupada per Intel per a controlar els continguts d'àudio i vídeo digitals a través de les connexions HDMI i DVI. És un tipus de sistema de control digital de drets DRM. L'especificació és de propietat i les seves implementacions han d'obtenir la llicència de Digital Content Protection, LLC subsidiària de Intel.

## Aplicació

Tots els generadors de senyal digital hauran de codificar-lo amb HDCP abans de donar-li sortida.
Si el receptor no té decodificació HDCP, l'emissor podrà subministrar el senyal analògic previ mostreig en la resolució estàndard (sense alta definició).

## Enllaços externs

* HDCP Specifications (anglès)
* Windows Vista and HDCP (anglès) Com treballa Windows Vista l'HDCP i la sortida d'alta definició.
* HDCP: El malson en targetes gràfiques d'ordinador i monitors (2006-01-06) (anglès).
# Luis Medina Cantalejo

Luis Medina Cantalejo (Sevilla, Andalusia, 1 de març del 1964) és un ex àrbitre de futbol espanyol. Medina Cantalejo va arbitrar a la Lliga espanyola de futbol entre el 1998 i el 2009. El 2002 va debutar com a àrbitre internacional FIFA.
# MTS

«MTS» té aquests significats:
* Malaltia de transmissió sexual
* Manitoba Teachers Society, sindicat Canadenc per a mestres
* Mobile Telephone System, estàndard de telefonia mòbil
* Michigan Terminal System
* Microsoft Transaction Server
* Millennium Transit Services
* Make To Stock/Manufacture To Stock
* Maple Trading System
* MTS (banda), una banda de música alemany.
* Member Technical Staff
* Aeroport Matsapha (Swazilàndia), codi IATA.
* Arcelor Mittal, segons el seu ticker a la Borsa de Madrid.
# Lèmur ratolí de Simmons

El lèmur ratolí de Simmons (Microcebus simmonsi) és un quirogalèid que viu a l'àrea protegida de Betampona i el Parc Nacional de Zahamena, a la província malgaixa de Toamasina. No està estretament relacionat amb cap altre lèmur ratolí. L'espècie fou anomenada en honor de Lee Simmons, director del Zoo Henry Doorly a Omaha, pel seu suport a projectes ecologistes d'arreu del món. El lèmur ratolí de Simmons és el lèmur ratolí més gran conegut. Té el pelatge dorsal vermell fosc-marró ataronjat, mentre que el ventre és blanc. Té una ratlla blanca a dalt del cap. El cos mesura 98 mm i la cua 149 mm. Pesa uns 78 grams.
# Malerreka

Malerreka és una de les 19 comarques de Navarra, situada al nord-oest de la comunitat foral, dins la merindad de Pamplona. La comarca està situada en la part nord de la Comunitat Foral de Navarra dins de la zona geogràfica denominada Montaña de Navarra, per ella discorre el curs alt del riu Bidasoa. La comarca té 262,1 km² de superfície i forma part de les Valls Cantàbriques. Limita al nord amb la comarca de Cinco Villas, a l'est amb la de Vall de Baztan; al sud amb la d'Ultzamaldea i a l'oest amb la de Norte de Aralar.
Està formada pels municipis de: Beintza-Labaien, Bertizarana, Donamaria, Doneztebe, Elgorriaga, Eratsun, Ezkurra, Ituren, Oitz, Saldias, Sunbilla, Urrotz, Zubieta.

## Referències

* ↑ Atlas de Navarra, Geografía e Historia. Departamento de Educación del Gobierno de Navarra y EGN Comunicación,, 2006, p. 11. ISBN 84-934512-1-5.
# Males

Males (Malas) fou un escultor grec esmentat per Plini el Vell.
Diu que va viure després de Dipè i Escil·lis i que fou l'avi d'Anterí, per la qual cosa se suposa que va fer les seves escultures entre les olimpíades 35 i 40.

## Referències

* Malas a Smith, William (editor). A Dictionary of Greek and Roman Biography and Mythology (en anglès), 1870.
Viccionari
# Manuel Cardoso

Manuel Cardoso (Fronteira, prop de Portalegre, 11 de desembre de 1566 – 24 de novembre de 1650) fou un compositor i organista portuguès.
Cardoso junt amb Duarte Lobo i Joan IV de Portugal, representa l'edat d'or de la polifonia portuguesa.
Estudià en el Colégio dos Moços do Coro, una escola coral associada a la catedral d'Évora, amb els professors Manuel Mendes i Cosme Delgado.
El 1588 ingressà en l'ordre carmelita, prengué els vots el 1589. en els primers anys de la dècada de 1620 fou resident en la casa ducal de Vila Viçosa, on feu amistat amb el Duc de Barcelos, que més tard es convertí en el rei Joan IV.
La major part de llur vida fou el compositor i organista resident del convent carmelita do Carmo a Lisboa.
Les obres de Cardoso són models de polifonia palestriniana, i estan escrits en un estil refinat i precís que ignora el desenvolupament de l'idioma barroc per tot Europa. Llur estil té més en comú amb Tomás Luis de Victoria en el seu curós tractament de la dissonància, en l'escriptura poli-coral ocasional i les freqüents falses relacions que curiosament eren comunes tant en els compositors ibèrics com anglesos de l'època.
Se’n conserven tres llibres de misses; moltes de llurs obres estan basades en motets escrits pel rei Joan IV i altres estan basades en motets de Giovanni Pierluigi da Palestrina. Cardoso veié publicada gran part de llur obra, freqüentment amb l'ajuda del rei Joan IV per a sufragar les despeses.
Moltes de les seves composicions, especialment les elaborades poli-corals, es perderen en el terratrèmol que destruí Lisboa el 1755.
# Mafia Mamma

Mafia Mamma és una pel·lícula de comèdia d'acció estatunidenca del 2023 dirigida per Catherine Hardwicke, a partir d'un guió de Michael J. Feldman i Debbie Jhoon, i basada en una història original d'Amanda Sthers. És protagonitzada per Toni Collette com una dona estatunidenca que viatja a Itàlia després de la mort del seu avi, de qui descobreix que era un cap de la màfia. També protagonitzen el film Monica Bellucci i Sophia Nomvete. S'ha doblat i subtitulat al català.
La preproducció va començar el 2021 amb el rodatge a Roma el maig del 2022. La pel·lícula es va estrenar als Estats Units el 14 d'abril de 2023 i va recaptar 7 milions de dòlars a tot el món.

## Referències

* ↑ Rubin, Rebecca (2021-10-13). «Toni Collette to Star as Reluctant Mob Boss in 'Mafia Mamma'». Variety. Arxivat de l'original el August 22, 2022.
* ↑ Mafia Mamma a la Base de dades de cinema en català
* ↑ «Mafia Mamma». Goita què fan, ara!. [Consulta: 18 novembre 2023].
* ↑ Vlessing, Etan (2022-02-09). «Bleecker Street Acquires 'Mafia Mamma' Action Comedy». The Hollywood Reporter. Arxivat de l'original el February 28, 2023.
* ↑ «Mafia Mamma Production List». Film & Television Industry Alliance, 18-04-2022. Arxivat de l'original el February 28, 2023. [Consulta: 28 febrer 2023].
* ↑ Grobar, Matt. «'Mafia Mamma' Red Band Teaser: Toni Collette Inherits Italian Mob Empire In Catherine Hardwicke-Directed Action-Comedy From Bleecker Street». Deadline Hollywood, 02-12-2022. Arxivat de l'original el February 28, 2023. [Consulta: 28 febrer 2023].
# Manuel Ferraz de Campos Sales

Manuel Ferraz de Campos Sales (Campinas, 15 de febrer de 1841 — Santos, 28 de juny de 1913) va ser un advocat i polític brasiler, tercer president de l'Estat de São Paulo, de 1897 a 1898, president de la República entre 1898 i 1902.

## Referències

* ↑ Koifman, Fabio. Presidentes do Brasil: De Deodoro a FHC (en portuguès). RIO. ISBN 978-0-00-054147-5.
* ↑ A República e a História dos Presidentes do Brasil (en portuguès). Discovery Publicações, 2019. ISBN 978-85-8417-141-5.
* ↑ Vizeu, Rodrigo. Os presidentes: a história dos que mandaram e desmandaram no Brasil, de Deodoro a Bolsonaro (en portuguès). HarperCollins Brasil, 2019. ISBN 978-85-9508-639-5.
# Mare de Déu de Rocamora

La Mare de Déu de Rocamora és una ermita romànica llombarda del segle xi o principis del XIIl, situada al municipi de Sopeira, dins de la Franja de Ponent a la comarca de la Ribagorça, dins de l'antic terme de Sant Orenç, fins al 1970; i situat a la dreta de la Noguera Ribagorçana.
La seva planta és d'una nau i absis cilíndric amb arcuacions cegues. La portalada és un arc senzill de mig punt.
El seu estat és correcte. Ha estat restaurada.

## Referències

* ↑ Catunya Romànica. volum XVI. Enciclopèdia Catalana, p. 484.
* ↑ «Mare de Déu de Rocamora». Gran Enciclopèdia Catalana. Barcelona: Grup Enciclopèdia Catalana.
# Mare de Déu de Roca-sança

La Mare de Déu de Roca-sança o Santa Maria de Roca-sança és una obra del municipi de Guardiola de Berguedà (Berguedà) inclosa en l'Inventari del Patrimoni Arquitectònic de Catalunya.L'església de Santa Maria de Roca-sança és l'església de l'antic hospital i casa d'hostatge d'aquest nom, situada al peu de l'antic camí de Gréixer i Coll de Jou que anava a Bagà. L'hospital és documentat des del 1279 i l'església, des del s. XIII, quan era regida per un rector amb alguns servents que captaven per l'església i s'encarregaven dels malalts i dels vianants. Ja al s. XIV en tingueren cura els donants i ermitans del lloc.
Petita església d'una sola nau coberta amb volta de canó lleugerament apuntada que arrenca d'un mur molt baix, fet que fa que l'edifici sigui força robust. La nau hi l'absis estan units per l'arc triomfal adovellat; l'absis és semicircular obert a llevant de l'església i amb una finestra a la zona central. La porta d'entrada és a migjorn, molt reformada en diverses campanyes de restauració. Adossada a la casa de Roca-sança, l'exterior és tapat per les construccions de la masia.

## Referències

* 1 2 «ESGLÉSIA DE SANTA MARIA DE ROCA-SANÇA». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 5 desembre 2015].
# Mare de Déu de Pallerols (la Sénia)

Mare de Déu de Pallerols és una obra de la Sénia (Montsià) inclosa a l'Inventari del Patrimoni Arquitectònic de Catalunya.

## Descripció

Capella-pedró considerada ermita del poble, en el cim de la muntanya de Pallerols, on es venera la imatge de la Mare de Déu del mateix nom. Construcció popular molt simple, formada per un pilar de maçoneria emblanquinat d'uns 2 metres d'alçada i 50 cm de costat, a sobre del qual hi ha una petita capella de paret de 40x40 cm. i coberta a dues vessants de rajola de terrat per aixoplugar la imatge de la Verge. De la base del pilar neix una font natural. De l'any 1975 ençà la parròquia hi ha fet obres de millora, protegint la capella amb un cobertís a manera de baldaquí i construint a prop un berenador.

## Història

L'origen de la veneració a la Verge de Pallerols al poble sembla que es remunta al segle xviii, quan es van escriure els goigs dedicats a ella. La capella-pedró però no fou aixecada fins a 1942-43. Hom creu que abans hi havia simplement la imatge de la Verge sobre la font. Pel que fa a les imatges, es té notícia de cinc, dues d'elles destruïdes amb la Guerra Civil; la més moderna, esculpida per Bach-Esteve de Tarragona i beneïda el 1963, es troba a la capella que hi ha dedicada a la Verge a l'església parroquial. La festa de Pallarols abans celebrada dintres les festes majors ha vist un ressorgiment d'ençà que el 1954 es va traslladar alt tercer diumenge de setembre; aquest dia hom engalana els carrers pels que passa la processó amb catifes de serradures pintades fent dibuixos, el diumenge abans es va en romeria fins a l'ermita.

## Referències

* 1 2 «Mare de Déu de Pallerols». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 19 agost 2021].

## Enllaços externs

* «Mare de Déu de Pallerols». Mapa de recursos culturals. Diputació de Tarragona.
# Mariana

«Mariana» té aquests significats:
* Mariana (Còrsega), colònia romana a la costa oriental de Còrsega (França)
* Mariana (Conca), municipi de la província de Guadalajara (Castella la Manxa, Espanya)
* Mariana (Minas Gerais), municipi de l'estat de Minas Gerais (Brasil)
* Juan de Mariana (Talavera de la Reina, 1536 - Toledo, 1624), historiador i jesuïta
# Mares fantasma

Mares fantasma és un terme que s'atribueix al mètode que feien servir els fotògrafs al començament de la fotografia per evitar el moviment de nadons i nens petits en els retrats.

## Història

Durant el segle xix i fins a la dècada de 1920, el fet de fer-se una fotografia era quelcom un ritual que servia per a commemorar naixements, casaments, defuncions... Les càmeres d'aquella època eren grans infraestructures suportades per un trípode de fusta, que en prémer el botó d'obturació havien de passar diversos minuts fins a tenir la fotografia impresa. El temps d'exposició podia arribar a durar fins a varis minuts. Molts fotògrafs van notar que a l'hora de fer retrats a nadons o a nens petits es movien molt, ja que no sabien estar quiets davant la càmera durant tant de temps i posteriorment, les fotografies quedaven borroses. És per això, que es van inventar una manera perquè els nens poguessin estar quiets davant la càmera utilitzant la seva mare com a mobiliari. La solució era situar la mare sota una tela, manta o catifa asseguda en una cadira i camuflar-la com a part del decorat de l'habitació al mateix temps que el nen es trobava damunt seu. En altres casos, la mare amagada darrere una cadira subjectava el seu fill amb només una mà, mentre que en altres casos el nen romania assegut sobre una figura que no es podia distingir o simplement que el seu progenitor amagava la seva identitat perquè tota l'atenció recaigués sobre el nadó.
Aquest contacte amb la mare els tranquil·litzava i permetia que aquesta pogués sostenir el fill perquè no es mogués durant la fotografia. Quan tenien el retrat fet, col·locaven una làmina de cartó o plantilla ovalada sobre la fotografia per a tapar la mare amagada darrere el fons.

## Significat

Tot i això, moltes d'aquestes fotografies han estat alliberades de les seves plantilles i s'han pogut veure els braços i les cames de les mares que sostenien els fills i no volien ser vistes, que han creat una gran excentricitat i que alguns han catalogat com a personatges amenaçadors o "fantasmes", d'aquí el seu nom popular. N'hi ha d'altres que trobaven la situació fins i tot còmica tot i que no era intencionada. Per a altres espectadors, la presència de la figura de la mare oculta en la fotografia era una part essencial, ja que a causa de les altes taxes de mortalitat infantil, el retrat de nadons era quasi d'obligat compliment, i per això la mare oculta significava que el nadó estava viu.
Al 2013, l'autora italiana Linda Fregni Nagler va publicar un llibre titulat "The hidden mother" on va recopilar fins a 1.002 fotografies diferents provinents de cartes de visita o daguerreotips des de la invenció de la fotografia fins als anys 20, fotografies de les quals eren retrats de nadons i nens petits amb la presència de mares fantasma.

## Referències

* ↑ «Fantasmas en las fotos infantiles». [Consulta: 5 novembre 2017].
* ↑ «Linda Fregni Nagler : The Hidden Mother». Arxivat de l'original el 20 de novembre 2017. [Consulta: 5 novembre 2017].
* ↑ «Madres fantasma: cómo se tomaban retratos de niños en el siglo XIX». [Consulta: 5 novembre 2017].
* ↑ «Linda Fregni Nagler: The hidden mother».
# Malcolm in the Middle

Malcolm in the Middle era una sèrie de televisió de comèdia de la cadena FOX. Va guanyar set premis Emmy, un Grammy i va estar set vegades nominada al Globus d'Or. Va començar el 9 de maig del 2000 i va acabar el 14 de maig del 2006 després de 7 temporades. La sèrie tractava sobre els problemes que havia d'afrontar en la vida quotidiana una família amb quatre fills entremaliats i dos pares un pèl especials. El nom feia referència a en Malcolm, el personatge principal i narrador de la història.

## Trama

La sèrie consisteix en l'amor per sobreviure d'un adolescent superdotat anomenat Malcolm (Frankie Muniz), enmig d'una família estatunidenca de classe mitjana. El tema dels episodis varia força, des de simples exàmens a l'escola, ferotges batalles entre els membres de la família, fins a episodis en què en Malcolm es debat entre la infantesa i l'adolescència. Cada situació li ensenya valuoses lliçons per a sobreviure. Té molt mala sort i no se'n surt gairebé mai. Tot i que en Malcolm és el protagonista, la història no gira només al voltant seu. Generalment els episodis es divideixen en conflictes personals de tots els protagonistes. En Hal té una ment en constant activitat i per això sempre té alguna cosa en què estar ocupat, en Dewey i en Reese (Justin Berfield) també afronten desafiaments diferents i en Malcolm desenvolupa la seva història a l'escola o a casa amb en Reese. Per aquesta raó un episodi pot tractar algun problema d'en Malcolm però alhora el seu pare o els seus germans han d'encarar situacions inversemblants, la Lois (Jane Kaczmarek) sovint ha de controlar tothom d'alguna forma, i també és sovint qui s'encarrega de fer justícia. Al començament, la família es mostra com una família de classe mitjana-baixa, ja que tenen prou problemes econòmics. Mentre avança la sèrie, en Malcolm i en Reese han de treballar i donar tot el que guanyen a la seva mare, tot i això, han de viure encara sense gaires luxes, ja que la Lois es queda embarassada de nou.
# Malcolmia africana

Malcolmia africana és una planta anual brassicàcia. És una planta nativa de la conca del Mediterrani, incloent els Països catalans, on sovint creix en llocs secs i sòls un poc salins, fins a uns 700 m d'altitud. Va ser introduïda en altres llocs del món, on de vegades es considera una planta invasora. Un dels seus sinònims és Strigosella africana.

## Descripció

Fa fins a un metre de llarg i pot créixer de forma prostrada. Les seves flors són similars a les de la mostassa i són de color rosa al color lavanda, i porten síliqües de fins a 6 cm de llargada.

## Enllaços externs

* Jepson Manual Treatment.
* Calflora.net.
* Photo gallery
# Marc Juvenci Talna

Marc Juvenci Talna (en llatí Manius o Marcus Juventius L. F. T. N. Thalna) va ser un magistrat romà que va viure al segle ii aC. Formava part de la gens Juvència, una gens romana originària de Tusculum.
Va ser tribú de la plebs l'any 170 aC junt amb Gneu Aufidi i va acusar davant del poble al pretor Gai Lucreci Gal per la seva conducta opressiva a Grècia.
Va ser pretor l'any 167 aC i va obtenir la jurisdicció peregrina. Va proposar al poble, sense consultar al senat, que es declarés la guerra a Rodes, de la qual esperava obtenir-ne el comandament. A la proposta s'hi van oposar fermament els tribuns Marc Antoni i Marc Pomponi.
Va ser elegit cònsol l'any 163 aC amb Tiberi Semproni Grac i va fer la guerra a Còrsega, on va sotmetre els illencs. El senat li va concedir una "donada de gràcies". Va tenir tanta alegria quan se li va comunicar, que va anar a oferir un sacrifici i va morir d'un atac de cor allí mateix.

## Referències

* ↑ Titus Livi. Ab Urbe Condita XLII,8; XLV,16
* ↑ Valeri Màxim. De Factis Dietisque Memorabilibus IX,12,3
# Marc Laetori

Marc Laetori és el nom dels següents personatges:
* Marc Laetori, primer magistrat plebeu el 495 aC
* Marc Laetori Merge, tribú militar
* Marc Laetori Plancià, magister equitum
* Marc Laetori, senador romà
# Villeneuve (Gironda)

Villeneuve és un municipi francès, situat al departament de la Gironda i a la regió de la Nova Aquitània. És un dels municipis situats al País Gavai o Gavacheria, que tot i trobar-se geogràficament a Occitània és de parla oïl (saintongesa)

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 365 | 377 | 377 | 372 | 314 | 364 | 374 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Jean-Claude Grene | |
| 2008- | Catherine Verges | |

## Referències

* ↑ Toponímia occitana
# Villoslada de Cameros

Villoslada de Cameros és un municipi de la Rioja, a la regió de la Rioja Mitjana, dins la subcomarca de Camero Nuevo.

## Història

La seva primera aparició en un document esdevé el 1366, amb el nom de Villaoslada, i fou una de les viles que Enric II de Castella entregà a Pedro Manrique com a compensació per desertar de la causa de Pere I el Cruel. Posteriorment pertanyé als Ducs de Nájera, fins a l'abolició dels senyorius en 1811.

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].

## Enllaços externs

* Villoslada de Cameros Arxivat 2019-10-28 a Wayback Machine.
* Villoslada de Cameros a Google Maps
# Vocal tancada anterior arrodonida

La vocal tancada anterior arrodonida es representa amb el símbol [y] en l'AFI. Aquest signe és una lletra y minúscula.
Aquest so existeix, en contrast amb [u] i/o [i], en llengües com: occità, francès, alemany, neerlandès, danès, suec, albanès, estonià, finès, hongarès, turc, àzeri, mongol, coreà, xinès mandarí, xinès cantonès.

## Característiques

* És una vocal perquè no hi ha obstrucció total del pas de l'aire.
* És una vocal oral perquè no hi ha obertura del canal nasal.
* És una vocal alta o vocal tancada perquè la base de la llengua puja a la posició més alta possible a tocar del paladar sense arribar a crear una constricció que faria considerar el so una consonant.
* És una vocal anterior perquè la llengua s'avança cap a l'exterior a la posició més endavant possible.
* És una vocal arrodonida perquè s'articula amb els llavis premuts cap a enfora.

## En català

En català no s'usa aquest so. Una manera de descriure com pronunciar-lo és que cal posar els llavis per pronunciar una u, i sense moure els llavis, acabar pronunciant una i.

## En altres llengües

Aquest so apareix en el francès, representat amb la grafia "u" incloent la semiconsonant equivalent [ɥ]. Es representa amb la grafia "ü" en hongarés, turc, estonià, tatar, alemany i d'altres llengües. Només l'últim cas la grafia "ü" és substituïble pel dígraf "ue" (umlaut germànic). Es representa amb la grafia "y" en danès, noruec, suec, faroès, finès i albanès entre d'altres.
Alfabet fonètic internacional :
Vocals :
Anterior
Quasi- anterior
Central
Quasi- posterior
Posterior
Tancada
•iy
•ɨʉ
•ɯu
•ɪʏ
•ɪ̈ʊ̈
ʊ
•eø
•ɘɵ
•ɤo
•e̞ø̞
•əɵ̞
•ɤ̞o̞
•ɛœ
•ɜɞ
•ʌɔ
•æ
ɐ
•aɶ
•äɒ̈
•ɑɒ
Quasitancada
Semitancada
Mitjana
Semioberta
Quasioberta
Oberta :
Consonants :
Les taules contenen símbols fonètics que potser no es mostrin correctament en alguns navegadors. :
# Vijayabahu V

Vijayabahu V fou rei de Kurunegala en dates desconegudes a mitjan segle xiv. No se sap el parentiu amb anteriors o posteriors reis però seria el primer rei de la dinastia Siri Sanga Bo originada en el segon fill de Chandra Banu de Jaffna. Va succeir a Bhuvaneka Bahu III.
Les fonts singaleses només diuen que fou un poderós rei, potser en relació al rei anterior. Probablement va regnar de manera efímera i el va succeir Bhuvaneka Bahu IV.

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Villaperuccio

Villaperuccio (en sard, Sa Baronia) és un municipi italià, dins de la Província de Sardenya del Sud. L'any 2007 tenia 1.117 habitants. Es troba a la regió de Sulcis-Iglesiente. Limita amb els municipis de Narcao, Nuxis, Perdaxius, Piscinas, Santadi i Tratalias. Comprèn les fraccions d'Is Grazias, Is Pireddas, Terrazzu, Is Faddas i Is Cotzas.

## Administració

Llista d'alcaldes :
| Període | Identitat | Partit |
| 2005- | Antonello Pirosu | Llista Cívica |

## Enllaços externs

* Pàgina web oficial Arxivat 2003-04-23 a Wayback Machine. (italià)
# Vavrišovo

Vavrišovo és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1286.